Source: http://docplayer.hu/9522987-Az-orzok-orzese-a-magyar-helsinki-bizottsag-ertekelese-a-2006-2007-es-zava-rgasok-rol.html
Timestamp: 2018-12-19 10:28:32
Document Index: 27389412

Matched Legal Cases: ['Bíróság ', 'BÍRÓSÁG ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ']

AZ ÔRZÔK ÔRZÉSE. A MAGYAR HELSINKI BIZOTTSÁG ÉRTÉKELÉSE A ES ZAVA RGÁSOK RÓL - PDF
AZ ÔRZÔK ÔRZÉSE. A MAGYAR HELSINKI BIZOTTSÁG ÉRTÉKELÉSE A ES ZAVA RGÁSOK RÓL
Download "AZ ÔRZÔK ÔRZÉSE. A MAGYAR HELSINKI BIZOTTSÁG ÉRTÉKELÉSE A 2006 2007-ES ZAVA RGÁSOK RÓL"
1 AZ ÔRZÔK ÔRZÉSE. A MAGYAR HELSINKI BIZOTTSÁG ÉRTÉKELÉSE A ES ZAVA RGÁSOK RÓL A 2006 szeptember októberében Budapesten bekövetkezett zavargások, valamint a magyar rendôri és igazságszolgáltatási szervek azokra adott válaszai rég nem látott mennyiségû munkát adtak a jogvédô szervezeteknek, köztük a Magyar Helsinki Bizottságnak is. Jelen írás célja, hogy rövid ismertetést adjon azokról a lépésekrôl, amelyeket a bizottság ezekkel az eseményekkel és fejleményeikkel kapcsolatban szeptember és március között kifejtett. A cikk elsô része annak az összefoglalónak a kismértékben kiegészített és újraszerkesztett változata, amelyet a bizottság 2006 decemberében eljuttatott az 1105/2006. (XI. 6.) számú kormányhatározattal létrehozott, a szeptember októberi fôvárosi eseményeket elemzô szakértôi munkacsoportnak (azaz a Gönczöl-bizottságnak), majd késôbb a Morvai Krisztina által vezetett Civil Jogász Bizottságnak is. (Az összefoglaló második részének alapjául szolgáló elemzés, Kádár András Kristóf írása megjelent a Beszélô decemberi számában A törvény felett, avagy elszámoltatható-e a rendôrség? címmel.) Az írás második fele a 2007 januárja óta bekövetkezett fejleményekkel foglalkozik. A M AGYA R H ELSI N K I BI ZOT TSÁG ÖS SZ E FOGL A LÓJA A GÖNCZÖL- BI ZOT TSÁG SZÁ M Á R A A szeptember án éjszaka Budapest utcáin történt erôszakos megmozdulások során foganatosított rendôri intézkedések, ügyészi és bírói eljárások, döntések értékelése A RENDÔRI INTÉZKEDÉSEK HATÉKON YSÁGA ÉS JOGSZERÛSÉGE A bizottság több helyen így szeptember 19-i sajtóközleményében kinyilvánította azt a véleményét, hogy az MTV-székház elôtti erôszakos megmozdulások során a rendôri vezetés kudarcot vallott. Az a tény, hogy az esemény során többször annyi rendôr sérült meg, mint ahány tiltakozó, valamint az, hogy végül a pár száz fôs tömegnek sikerült bejutnia az épületbe, ezt az állítást kétségbevonhatatlanul igazolja (és megerôsítette ezt a következtetést a rendôrség belsô vizsgálata is). A székház ostromát követô két nap eseményei újabb aggályokat ébresztettek azzal kapcsolatosan, hogy a rendôrség képes-e szakszerûen, fegyelmezetten és jogszerûen ellátni a feladatát ilyen kiélezett helyzetekben. A bizottsághoz a zavargások kapcsán érkezett állampolgári panaszok jelentôs része számolt be arról, hogy többen a jogellenes cselekmények tétlen nézôiként vagy pusztán hazafelé sétálva lettek rendôrök által elkövetett bántalmazás áldozatai. A beszámolókból az a benyomás alakult ki, hogy az intézkedô rendôrök egy csoportja a székház ostromát követô két éjszakát a kollégáikat elôzô éjjel ért sérelmek megtorlására használta. Az egyik súlyosan bántalmazott ügyfelünk szerint az ôt rugdosó rendôr azt kiabálta: Ezt a székházért kapod! Az Index újságírói tanúi voltak annak, ahogy szeptember 21-én éjszaka rendôrök súlyosan bántalmaztak, majd a helyszínen hagytak hat-nyolc, a zavargásokban részt nem vevô fiatalt, akikhez a tudósítóknak kellett mentôt hívniuk. Az a tény, hogy ezeket a személyeket a velük szemben alkalmazott fizikai erôszakot követôen nem állították elô, nagymértékben valószínûsíti a rendôri intézkedés jogszerûtlen voltát. Ezen kívül több panaszos is arról számolt be, hogy a rendôrségen is bántalmazás áldozatai voltak, sérüléseikrôl jelentôs késedelemmel vettek fel látleletet. Az egyik leggyakrabban említett sérelem az volt, hogy a rendôrség nem értesítette az ôrizetbe vett személyek hozzátartozóit és védôjét sem. Volt olyan ügyvéd, aki arról tájékoztatta a bizottságot, hogy védence elsô kihallgatásán annak kifejezett kérése ellenére sem vehetett részt. Ugyanez az ügyvéd állította azt is, hogy ügyfelét elôállítását megelôzôen tévéfelvételek által bizonyíthatóan gumibottal és könyökkel ütlegelték. A rendôrségen a panasz szerint mind a terhelttel, mind a védôvel minôsíthetetlen hangnemben beszéltek. A panaszokra reagálva a bizottság szeptember 21-én sajtóközleményt adott ki, amelyben felhívta a figyelmet arra, hogy a jogszerûség és arányosság elvét a rendôrségnek a kiélezett helyzetekben is tiszteletben kell tartania. A bizottság hangsúlyoz- F U N DA M E N T U M / S Z Á M J O G V É D Ô K / 111
2 ta: fontosnak tartja, hogy a rendôrség tájékoztassa a lakosságot, érkeztek-e a rendôri fellépésekkel kapcsolatban panaszbejelentések, továbbá a törvényi elôírásoknak megfelelôen értesítse a hozzátartozókat az elôállítottak hollétérôl. A bizottság leszögezte: az események kapcsán ki kell vizsgálni a rendôrség által elkövetett esetleges túlkapásokat is, és el kell marasztalni az aránytalanul súlyos erôszakot alkalmazó rendôröket. A Z ÜGYÉSZSÉG ELJÁR ÁSA A Z ELÔZETES LETARTÓZTATÁSOK INDÍT VÁ N YOZÁSA SOR Á N A bizottsághoz érkezett panaszok alapján azt a következtetést lehet levonni, hogy az ügyészség a zavargásokkal kapcsolatban elôállított személyek esetének többségében automatikusan indítványozta az elôzetes letartóztatások elrendelését a Pesti Központi Kerületi Bíróságnál (PKKB). Az esetekrôl a panaszosok ügyvédei által készített jogi értékelések alapján megállapítható, hogy az indítványok egy mintára készültek, egymástól teljesen eltérô cselekvôségû és személyi körülményekkel rendelkezô személyek esetében ugyanazon tényállás alapján, azonos okokra hivatkozva kérték a bíróságtól a terheltek elôzetes letartóztatását. A budapesti VI VII. kerületi ügyészség által tizenkilenc terheltre vonatkozóan benyújtott indítvány hat oldalából négyet tesz ki a gyanúsítottak személyi adatainak rögzítése, egy további oldalt pedig a védôk listája. Az egyéni felelôsségi köröket nem rögzítô tényállás és az indítvány indokolása mindössze fél oldal terjedelmû. Ez bizonyosan nem felel meg az egyénre szabott ítélkezés alapvetô alkotmányos és emberi jogi követelményének. Az ügyészség feladata az, hogy az ôrizet hetvenkét órája alatt megbizonyosodjon arról, egyáltalán fennáll-e a megalapozott gyanú a terheltekkel szemben, valamint valóban indokolt-e a legvégsô esetben alkalmazható elôzetes letartóztatást indítványozni. A tárgyalt ügyekben azonban az ügyészség több alkalommal a legalapvetôbb bizonyítékokat is elmulasztotta beszerezni indítványai indokolásának alátámasztása érdekében (sok esetben még kifejezett védôi indítványra sem tette ezt meg), holott a bizonyítékokat hivatalból köteles összegyûjteni. Volt olyan eset, amelyben a védô állítása szerint több független, érdektelen tanú tudta volna bizonyítani, hogy a gyanúsítottak nem vettek részt a zavargásokban, azonban ôket nem hallgatták meg, esetenként arra hivatkozva, hogy nincs rá idô. Idôs szomszéd néni vagy köztéren éppen szolgálatot teljesítô biztonsági ôr tudott volna a részünkre eljutatott esetekben az eljárás megszüntetéséhez vezetô bizonyítékokat szolgáltatni, ezeket azonban az ügyészség nem tartotta szükségesnek beszerezni az elôzetes letartóztatás elrendelésére irányuló indítvány benyújtása elôtt. A kibontakozó ügyészségi gyakorlatra és a PKKB elôzetes letartóztatást elrendelô sorozatos döntéseire (lásd alább) reagálva szeptember 22-én a bizottság a Társaság a Szabadságjogokért (TASZ) jogvédô szervezettel közösen nyílt levéllel fordult a Legfelsôbb Bíróság elnökéhez, a legfôbb ügyész helyetteséhez és az igazságügyi és rendészeti miniszterhez, felhívva a figyelmüket arra, hogy a büntetôeljárásban részt vevô szerveknek minden esetben alapos, az egyedi körülményeket messzemenôen figyelembe vevô vizsgálatot kell folytatniuk, mielôtt az elôzetes letartóztatás kezdeményezésérôl vagy elrendelésérôl döntenek. A BÍRÓSÁG DÖNTÉSEI A Z ELÔZETES LETARTÓZTATÁSR A VONATKOZÓ INDÍT VÁ N YOK ALA PJÁ N A bizottság és a TASZ közös nyílt levelére írott válaszában a Legfelsôbb Bíróság elnöke azt a tájékoztatást adta, hogy az ügyészség 172 esetben indítványozta a PKKB-nál az elôzetes letartóztatást, amelybôl 145 fô esetében el is rendelték a legszigorúbb kényszerintézkedést, további 12 esetben pedig lakhelyelhagyási tilalmat vagy házi ôrizetet alkalmaztak. Az igazságügyi és rendészeti miniszter a nyílt levélre adott válaszában azt írja, hogy álláspontom szerint az elôzetes letartóztatás elrendelésére vonatkozó büntetôjogi jogszabályok kellôen pontosak és megfelelô garanciákat biztosítanak ahhoz, hogy a kényszerintézkedés alkalmazására ténylegesen csak akkor kerülhessen sor, ha az valóban szükséges és indokolt. [ ] Bízom abban, hogy amennyiben mégis megkérdôjelezhetô volna valamelyik bírósági döntés, azt a fellebbezést követôen a másodfokú bíróság megfelelôen orvosolni fogja. Sajnos azt kell mondanunk, az elsôfokú bíróság gyakran az indítványok alapos vizsgálata nélkül tett pecsétet az ügyészi indítványokra. A panaszokkal érintett esetekben a bíróság számos okra hivatkozott az elôzetes letartóztatás lehetséges törvényi indokai közül: az összebeszélés, a szökés, a bûnismétlés, valamint a tanúk megfélemlítésének veszélyére (gyakran csak a törvényhelyek idézésére szorítkozva, de nem indokolva, hogy a kényszerintézkedést igazoló okok miért állnak fenn a konkrét személy vonatkozásában), sokszor abszurd körülmények között is. Volt olyan eset, amikor az elkövetôk összebeszélésének veszélyére hivatkozott a bíróság, holott a gyanú szerinti tettestársak a hetvenkét órás ôrizet alatt egy zárkában voltak. A tanúk megfélemlítésének ve- 112 / J O G V É D Ô K F U N DA M E N T U M / S Z Á M
3 szélyére való hivatkozás indokoltságát sok esetben a gyanúsításban szereplô cselekmény természete zárta ki (egy zavargás idején, este, sötétben, ismeretlenekkel teli tömegben hogyan emlékezhetnek a terheltek arra, ki lehetett az események tanúja). A bûnismétlés veszélyére az általunk ismert ügyekben mintegy tíz alkalommal utalt a bíróság olyan terheltek esetében, akik soha nem voltak büntetve, felsôfokú tanulmányokat folytatnak, önálló keresetük van és rendezett családi körülmények között élnek, és olyan cselekménnyel gyanúsították ôket, melynek legmagasabb büntetési tétele három év, ez pedig az állandó bírói gyakorlat szerint önmagában nem elegendô annak vélelmezéséhez, hogy az illetô szökni próbálna. Az elôzetes letartóztatást elrendelô végzések megalapozatlanságát mi sem bizonyítja jobban, mint hogy a másodfokú bíróság (sokszor a fenti érvek alapján) az esetek közel 80 százalékában megváltoztatta a PKKB döntését, jogsértônek minôsítve azt. A október 23-i események és a rendôrségi vezetés azt követô reakcióinak értékelése A KOSSUTH TÉR KIÜRÍTÉSE OKTÓBER 23-Á N ÉS A Z EZT KÖVETÔEN KIALAKULT ERÔSZAKOS CSOPORTOKK AL SZEMBENI FELLÉPÉS KÉRDÉSEI A bizottság szerint a rendôrség jogszerûen korlátozta a Kossuth téri tüntetôk gyülekezési jogát azzal, hogy október 23-án hajnalban kiürítette a teret, miután a tüntetôk nem voltak hajlandók a tûzszerészeti vizsgálat idôtartamára távozni a számukra kijelölt területrôl. Tény, hogy ellentmondás feszül a gyülekezési jogról szóló évi III. törvény (a továbbiakban gyülekezési törvény) és a rendôrségrôl szóló évi XXXIV. törvény (a továbbiakban rendôrségi törvény, Rtv.) között, hiszen ez utóbbi értelmében a rendôrség valamely, a kormány által védettnek minôsített személy biztonsága érdekében bármely területet lezárhat, megakadályozhatja, hogy oda bárki belépjen, illetôleg az ott tartózkodókat távozásra kötelezheti [46. (1) d) pont], míg a gyülekezési törvény a gyülekezési jog ilyen indokból történô korlátozását nem teszi lehetôvé. Az ellentmondás feloldása azonban nem jogalkalmazói feladat: a jogalkalmazó jelen esetben a rendôrség bármelyiket követi, jogszerûen jár el, hiszen cselekvésének megvan a törvényi alapja. A bizottság október 24-én újabb sajtóközleményben nyilvánította ki azt a véleményét, hogy a rendôrségnek nem egyszerûen joga, hanem kötelessége volt a bejelentés nélkül gyülekezô és/vagy erôszakos cselekményeket elkövetô csoportokat feloszlatni. Ez éppen a gyülekezési törvénybôl következik, amely szerint ha a gyülekezési jog gyakorlása bûncselekményt vagy bûncselekmény elkövetésére való felhívást valósít meg, vagy mások jogainak és szabadságának sérelmével jár, vagy a rendezvényen a résztvevôk fegyveresen, illetôleg felfegyverkezve jelennek meg, továbbá ha bejelentéshez kötött rendezvényt bejelentés nélkül tartanak, a rendôrség a rendezvényt feloszlatja (14. ). E fenti két kérdés vonatkozásában tehát a bizottság álláspontja hozzávetôlegesen megegyezett a rendôrségével, az egyéb felvetôdô problémák megítélésérôl azonban ugyanez nem mondható el. A sajtóközlemény szemben az alább részletezett rendôrségi reakciókkal hangsúlyozta: a bizottság továbbra is elengedhetetlennek tartja, hogy a rendôri vezetés az egyedi panaszok és a nyilvánosságra került, aránytalan rendôri intézkedésekre utaló felvételek alapján kiterjedt, részrehajlás nélküli vizsgálatot folytasson le. A RENDÔRSÉG VIZSGÁLATI KÖTELEZET TSÉGE A N YILVÁ NOSSÁGR A KERÜLT JOGSÉRTÉSEKKEL K A PCSOLATBA N Mindenekelôtt le kívánjuk szögezni, hogy amikor az alábbiakban a október 23-i események kapcsán túlkapásokról, jogsértô cselekményekrôl beszélünk, nem általában a kényszerítô eszközök alkalmazására gondolunk, és nem is azokra a kétes megítélésû helyzetekre, amelyeknek a késôbbi részletes elemzése felvetheti az arányos mértékû erô túllépésének gyanúját, de amelyekben a rendôrt fenyegetô tényleges veszély fennállásának vagy hiányának pontos felmérése az adott pillanatban gyakorlatilag nem várható el. Azokról a gyakran kamerák által is rögzített esetekrôl kívánunk szólni, amelyekben minden mérlegelés nélkül egyértelmû volt, hogy a rendôrök nem egyszerûen tévedtek az alkalmazandó kényszer szükséges mértékét illetôen, hanem a Btk.-ba ütközô módon szegték meg elemi kötelességüket. A Btk. szerint az a hivatalos személy, aki eljárása során mást tettleg bántalmaz, bûncselekményt követ el, és két évig terjedô szabadságvesztéssel büntetendô. Márpedig nem férhet kétség hozzá, hogy például az a hatnyolc rendôr, aki a Hír TV sokszor lejátszott felvételeinek tanulsága szerint egy földön fekvô, ellenállást nem tanúsító férfiba futás közben belerúgott, egytôl egyig elkövette ezt a cselekményt. Ezeket a képsorokat több százezren látták, és éppen ez az, ami rendkívüli módon felerôsítette a rendôri vezetôk felelôsségét. A bizottság ezért rendkívül F U N DA M E N T U M / S Z Á M J O G V É D Ô K / 113
4 aggályosnak tartja, hogy Gergényi Péter, Budapest rendôrfôkapitánya ebben a szituációban nem kezdeményezett saját hatáskörében vizsgálatot azokkal az esetekkel kapcsolatban, amelyekrôl így vagy úgy tudomást szerzett, hanem az október 24-én tartott sajtótájékoztató alkalmával sietett közölni, hogy egyetlen sérült sem kaphat kártérítést, azokat, akiknek kifogása merülhetett fel a rendôrségi eljárással szemben, az ügyészséghez irányította, a Fidesz országgyûlési képviselôjének súlyos sérüléseivel kapcsolatban pedig kifejezetten leszögezte, hogy nem kíván semmiféle vizsgálatot lefolytatni. Ezt a magatartást nemcsak morálisan tartjuk aggályosnak, hanem úgy gondoljuk, hogy Budapest legmagasabb rangú rendôri vezetôje a jogszabályokkal ellentétes tájékoztatást adott a nyilvánosságnak, és maga sem vett tudomást jogszabályi kötelezettségeirôl. Az Rtv. ugyanis lehetôvé teszi az állampolgárok számára, hogy rendôrségi panaszeljárás keretében ne az ügyészséghez, hanem magához a rendôrséghez forduljanak panasszal a sérelmesnek ítélt, de a bûncselekmény szintjét el nem érô rendôri intézkedésekkel szemben (93. ). Ennél is fontosabb azonban, hogy a fegyveres szervek hivatásos állományú tagjainak szolgálati viszonyáról szóló évi XLIII. törvény (Hszt.) szerint fegyelemsértést követ el és fegyelmi eljárás keretében felelôsségre kell vonni a hivatásos állomány tagját, ha szolgálati tevékenysége során a szolgálati viszonyával kapcsolatos kötelezettségét vétkesen megszegi (119. ). Ugyane jogszabály értelmében az alacsonyabb beosztású elöljáró részére biztosított fegyelmi jogkör megilleti a magasabb beosztású elöljárót is (125. ). Gergényi Péter tehát a BRFK állományába tartozó bármely olyan rendôr ellen jogosult volna fegyelmi eljárást indítani, aki valamiféle dokumentált túlkapást követett el. Mivel pedig a fenti szabály kógens (a fegyelmi eljárás nem indítható, hanem indítani kell), az eljárások megindulásának hiánya tulajdonképpen újabb jogsértést jelent, csak éppen a rendôri vezetôk részérôl. (A büntetôeljárásról szóló évi XIX. törvény ában szereplô, hivatalos személyeket terhelô feljelentési kötelezettséget itt csak mellékesen említjük meg.) TOVÁBBI JOGSZABÁLYELLENES RENDÔRSÉGI INTÉZKEDÉSEK ÉS GYAKORLATOK A szeptember októberi események kapcsán nyújtott rendôrségi teljesítmény elemzése kapcsán ki kell térnünk további olyan jelenségekre, amelyek azt mutatják, hogy a magyar rendôrségi vezetés a jogszabályok alkalmazása, értelmezése során esetenként kifogásolható módon járt el. Ennek egyik példája a mûveleti terület mint a gyülekezési jog egyik állítólag lehetséges korlátja. Létezô jogi fogalomról van szó: szerepel a honvédelemrôl és a Magyar Honvédségrôl szóló évi CV. törvényben, a Magyar Honvédség hivatásos és szerzôdéses állományú katonáinak jogállásáról szóló évi XCV. törvényben és számos honvédelmi miniszteri rendeletben. Az Rtv.-ben, a rendôrség szolgálati szabályzatáról szóló 3/1995. (III. 1.) BM rendeletben (a továbbiakban szolgálati szabályzat), vagy más, a rendôrség tevékenységére vonatkozó jogszabályban azonban nem. A rendôrség tehát egyszerûen kölcsön vett egy fogalmat egy másik fegyveres szervre vonatkozó jogszabályból, és ez alapján korlátozza valós jogalap nélkül a gyülekezési jogot, megtiltva a további Kossuth téri rendezvényeket. Egy televíziós vita során Bene László országos rendôr-fôkapitány kifejtette, hogy a mûveleti terület valóban téves kifejezés, a Kossuth tér lezárását az Rtv. létesítménybiztosításra vonatkozó szabályai [46. (3)] teszik lehetôvé. Kétségtelen, hogy a hivatkozott szabály alapján lehetséges egy adott terület lezárása, kérdés azonban, hogy valóban szükséges-e az intézkedés a Parlament védelméhez, tekintetbe véve azt is, hogy a korábbi, szûkebb területet elzáró kordon is elégségesnek bizonyult ahhoz, hogy az épületet szeptember és október folyamán semmiféle támadás ne érje. A Kossuth tér lezárásánál azonban sokkal egyértelmûbb az azonosító jelek hiányának kérdése. Az Rtv. szerint a rendôrt az intézkedés során az egyenruhája és az azonosító jelvénye vagy a szolgálati igazolványa igazolja (20. ). Nyilvánvaló, hogy egy olyan intézkedés során, mint az október 23-i volt, csak az azonosító jelvény jöhet szóba; arra hivatkozni, hogy az oszlató rendôröktôl bárki elkérhette volna az igazolványukat, cinizmus lenne. Az Rtv. e szabályával tehát bizonyosan ellentétes volt az az ORFK-utasítás, amely szerint a szolgálati elöljáró gyakorló öltözet esetén dönthet úgy, hogy a szolgálati azonosító jelvény viselése az adott szolgálati feladat idôtartamára nem kötelezô. Felmerül a kérdés: az ORFK-utasítás (sôt, annak alapján tulajdonképpen egy rendôr egyedi döntése) felülírhatja-e az Országgyûlés által kétharmados többséggel elfogadott rendelkezést? A jogdogmatikában semmiképpen, a gyakorlatban azonban rendszeresen. Ráadásul az a tény, hogy ez az utasítás október 1-jén, azaz nem sokkal a szeptember i, vitatható rendôri intézkedésekkel is tarkított események után lépett hatályba, kissé nyugtalanító. Lehet, hogy az idôbeli egybeesés merô véletlen, de annyit mindenképpen át kellett volna gondolni, hogy vajon 114 / J O G V É D Ô K F U N DA M E N T U M / S Z Á M
5 a rohamsisakok által biztosított, a jelvények mellôzésének lehetôségével ily módon megerôsített névtelenség nem mozdíthatja-e az aránytalan erôhasználat irányába az amúgy is felfokozott helyzetben intézkedni kénytelen rendôröket. A választ azóta már tudjuk: jóval több eljárás indult ismeretlen rendôrök ellen hivatalos eljárásban elkövetett bántalmazás miatt október 23-ával kapcsolatban, mint korábban, szeptember folyamán. (Meg kell jegyeznünk, hogy az utasítást az országos rendôrfôkapitány utóbb, november 3-án módosította: jelenleg már csak kiképzési, oktatási és továbbképzési tevékenység végzésének idején mellôzhetô az azonosító viselése. A módosított rendelkezés szerint nem lehet az azonosító jelvény viselését mellôzni, amennyiben az egyenruhás rendôr állami, közhatalmi jogosítványok gyakorlásával összefüggô tevékenységet végez. Ha az egyenruhán nem biztosítható a jelvényviselés, úgy a védôfelszerelésen vagy az egyenruhán jól látható módon egyedi azonosításra alkalmas sorszámot vagy jelsorozatot kell elhelyezni.) Véleményünk szerint szintén jogellenes volt az úgynevezett vipera használata az intézkedések során. Az ezzel kapcsolatos kérdésekre a rendôrség az Rtv. azon rendelkezésének idézésével válaszolt, amely szerint ha a rendszeresített kényszerítô eszköz nem áll rendelkezésre, vagy a használatára nincs lehetôség, a rendôr a bilincs, a rendôrbot vagy az útzár helyett más eszközt is igénybe vehet, ha a helyettesített eszköz alkalmazásának törvényi feltételei fennállnak és az az azzal elérni kívánt törvényes cél megvalósítására alkalmas [61. (3)]. Ez a szabály azonban nyilvánvalóan azokra az esetekre vonatkozik, amikor az azonnali intézkedés miatt a rendôrnél (aki például civilben van, de szolgálatba kell helyeznie magát) nincs ott a rendôrbot. Mivel az október 23-i intézkedések során készenlétbôl riasztott és bevetett, egyenruhás rendôrök jártak el, kevéssé valószínû, hogy ne állt volna rendelkezésükre a rendszeresített eszköz. Éppen ezért elfogadhatatlan a rendôri vezetés válasza és az, hogy ebben a tekintetben sem vett tudomást az állomány egyes tagjainak jogsértô cselekményérôl. KONKLÚZIÓK A RENDÔRI JOGSÉRTÉSEK RENDÔRSÉGI KEZELÉSÉNEK K A PCSÁ N A bizottság véleménye szerint hosszú folyamat csúcsosodott ki a szeptember októberi fejleményekben. A társadalom most szembesül azokkal a problémákkal, amelyekre különbözô jogvédô szervezetek évek óta próbálják felhívni a figyelmet inkább kevesebb, mint több sikerrel. Az, hogy a vezetés az állományt a külsô kritikával szemben mindenáron akár a jogszabályi rendelkezések teljes figyelmen kívül hagyásával is megvédi, hosszú távon nagyon ártalmas a rendôrség egésze számára, mivel oda vezethet, hogy az egyes rendôrök úgy érzik: nem lesz következménye annak, ha áthágják a rájuk vonatkozó normákat. Tekintettel a rendôri munka alapvetôen konfliktusos jellegére, amelyet magyar vonatkozásban az egyenruhás állomány rendkívül alacsony átlagéletkora, tapasztalatlansága is tetéz, ennek nagyon súlyos következményei lehetnek a nem túl távoli jövôben. Ez a hozzáállás kifejezetten kontraproduktív, több okból is. Azok a rendôrök, akik ország-világ szeme láttára a Büntetô törvénykönyvbe ütközô cselekményeket követtek el, a zavargókkal szemben bátran és fegyelmezetten fellépô, rendkívül nehéz feladatukat becsülettel végzô kollégáik teljesítményét devalválták. Ha másért nem is, hát a tisztességes többség kedvéért kellene velük szemben szigorúan fellépni. Megítélésünk szerint nem a kritikát megfogalmazók bélyegzik meg a rendôrséget, hanem azok a vezetôk, akik a felelôsség teljes elhárításával a teljes rendôrséget odahelyezik a túlkapásokat elkövetô kollégák mögé, azt a látszatot keltve, hogy nem elszigetelt, egyedi jogsértésekrôl van szó, hanem elfogadott és védelmezett gyakorlatról. Utolsó szempontként szeretnénk a rendôri vezetôk figyelmébe ajánlani, hogy hosszú távon nem tesz jót az állománynak, ha a jogsértôket nem veti ki soraiból. Jól illusztrálja ezt annak a dunakeszi rendôrnek az esete, akit az MTV-székháznál történtek miatt három év hat hónap letöltendô szabadságvesztésre ítéltek elsô fokon. Napvilágot látott ugyanis az az információ, hogy ezt a rendôrt szándékos bûncselekményért korábban már jogerôsen elítélték, mégis rendôr maradhatott. Most aztán a saját kollégái ellen támadt mit mond ez a magyar rendôri állomány állapotáról, és milyen fényt vet azokra a rendôrökre, akik a munkájukat meggyôzôdéssel és tisztességgel végzik? A dunakeszi rendôr ügye egyébként arra is rávilágít, hogy ezért a törvények felettiségért nem csak a rendôrséget terheli felelôsség. Ha a bíróság annak idején alkalmazza vele szemben a foglalkozástól eltiltás mellékbüntetését (amire többek között az adott foglalkozásra való méltatlanság esetén van lehetôség, és amire tapasztalataink szerint rendôrök büntetôjogi felelôsségének megállapítása esetében csak nagyon ritkán kerül sor), akkor további szolgálatának lehetôsége fel sem merül. Az alábbiakban ezért azt kívánjuk bemutatni, hogy az igazságszolgáltatás egyéb szereplôinek milyen felelôsségük van a rendôrség fent vázolt törvényességi deficitjében. F U N DA M E N T U M / S Z Á M J O G V É D Ô K / 115
6 A Z ENSZ KÍNZÁS ELLENI BIZOT TSÁGÁ NAK KONKLÚZIÓI A Z ESEMÉN YEKKEL K A PCSOLATBA N Az ENSZ Kínzás Elleni Bizottsága (CAT) ez évben vette napirendjére az esedékes magyar országjelentést. A Magyar Köztársasággal foglalkozó, november között tartott ülésén a CAT külön is meghallgatta az MHB képviselôit is, mivel az MHB ezt megelôzôen a vizsgált idôszakot elemzô alternatív országjelentésén túl kiegészítô tájékoztatóban jelezte a szeptember októberi eseményekkel kapcsolatos aggályait a testületnek. A CAT által november 24-én elfogadott, Magyarországra vonatkozó konklúziói több helyütt is kitértek az érintett eseményekre: A bizottságot különös aggodalommal töltik el a 2006 szeptemberében és októberében Budapesten lezajlott tüntetések során történt rendôri fellépésre aránytalan kényszerítô eszköz használatra és bántalmazásokra vonatkozó híradások. A testület megállapítása szerint a magyar államnak fokozottabban kell ügyelnie az emberi jogok érvényesítésére, biztosítva a jogellenes intézkedésekkel szembeni zéró tolerancia elvének betartását a rendôrségi hierarchia minden szintjén és a büntetés-végrehajtásban is. A bizottság ajánlása szerint lépéseket kell tenni annak elômozdítására, hogy a rendvédelmi szervek csak a szükséges esetekben és mértékben alkalmazzanak erôszakot: ennek érdekében pontos definíciókra és szabályokra van szükség, amelyek betartását is következetesen ellenôrizni kell. A bizottság ugyancsak aggodalmának adott hangot azzal kapcsolatban, hogy kiderült: a szeptember októberi demonstrációk alatt fellépô rendôrök nem viseltek azonosító jelvényt. A testület kijelentette: biztosítani kell, hogy a rendvédelmi szervek dolgozói mindenkor azonosíthatók legyenek. A CAT általában is megállapította, hogy miközben a rendvédelmi szervek részérôl elkövetett túlkapásokról nagy számú jelzés érkezik, nagyon alacsony az ilyen ügyekben meginduló vizsgálatok és még alacsonyabb az ilyen ügyekben megszületô ítéletek száma. A CAT ajánlása szerint amellett, hogy lépéseket kell tenni az ügyek azonnali, hatékony és pártatlan vizsgálatára, kiemelt hangsúlyt kell helyezni arra, hogy a kellôképpen szigorú büntetések kiszabásával megszûnjön a rendvédelmi szervek bántalmazást elkövetô tagjainak de facto büntetlensége. A M AGYAR Á LLA MNA K FOKOZOTTA BBAN K ELL ÜGYELNIE AZ EMBERI JO- G O K É RV É N Y E S Í T É S É - R E, BIZTOSÍTVA A JOG- ELLENES INTÉZKEDÉSEK- KEL SZEMBENI ZÉRÓ TO- LERANCIA ELVÉNEK BE- TARTÁSÁT A RENDÔRSÉ- GI HIERARCHIA MINDEN SZINTJÉN... A 2006 DEC E M BER ÉT KÖV ETÔ F EJ L E M ÉN Y E K A bizottság ügyvédei által képviselt/védett személyek ügyében indult eljárások A bizottság ügyvédei összesen három személy ügyében látnak el sértetti képviseletet hivatalos eljárásban elkövetett bántalmazás miatt indult büntetôügyben. Mindhárman a szeptemberi események kapcsán szenvedtek el sérüléseket. Mindhármuk ellen büntetôeljárás indult: egyikükkel szemben hivatalos személy elleni erôszak, a másik két személy ellen csoportos garázdaság gyanújával. Utóbbiak ügyében a bizottság a védelmet is ellátja, míg a hivatalos személy elleni erôszakkal gyanúsított személyt nem a bizottság ügyvédje védi. Ez utóbbi személy állítása szerint szeptember 20-án hajnalban egy ismerôsével presszót keresve sétált Budapest VI. kerületében, amikor megérkezett egy elöl jelzéssel el nem látott, megkülönböztetô jelzést nem használó fehér színû kisbusz. Az abból kiszálló rendôrök intézkedésének eredményeképpen ügyfelünk az Országos Baleseti és Sürgôsségi Intézet által kiállított zárójelentés tanúsága szerint a következô sérüléseket szenvedte el: bal szem környéki vérömleny, orr zúzódása, vese zúzódásának gyanúja, két csigolya haránt irányú törése. Az elszenvedett sérülések semmiképpen sem keletkezhettek jogszerû, szükséges és arányos intézkedés következtében. Az ügyben pillanatnyilag folyik a nyomozás, az intézkedésben részt vevô rendôrök azonosítása megtörtént, meggyanúsításukra azonban hivatalos tudomásunk szerint még nem került sor. Az ügyfelünkkel szemben hivatalos személy elleni erôszak miatt folyó nyomozás még szintén nem zárult le. Másik két ügyfelünk együtt figyelte az eseményeket annak a VII. kerületi háznak a kapujából, amelyben laknak, majd amikor egy nagyobb létszámú rendôri csoport közelített a kapuhoz, bementek. A belsô kapun azonban nem jutottak fel a lépcsôházba, a kaput a rendôrök betörték, és mindkettôjüket elôállították. A kapitányságon az aulában összebilincselve ültek, amikor több tucat rohamrendôr érkezett. Egyikük Ez még nem kapott! felkiáltással mindkettôjüket bántalmazni kezdte, amihez ott tartózkodó további rendôrök is csatlakoztak. Egyiküknek az orra eltört, valamint a rugdosás miatt a bordája is megsérült. 116 / J O G V É D Ô K F U N DA M E N T U M / S Z Á M
7 Mivel ügyfeleink azon állítását, hogy a zavargásokban nem vettek részt, több tanúvallomás is megerôsítette, az ellenük indult eljárást 2007 márciusában bûncselekmény hiányában megszüntették. A feljelentésük nyomán hivatalos eljárásban elkövetett bántalmazás miatt indult eljárás jelenleg nyomozati szakban van. A Kossuth téri kordonnal kapcsolatban tett lépések A RENDÔRSÉGI PA NASZELJÁR ÁS Amint azt fent említettük, nem tartottuk jogszerûtlennek, hogy a rendôrség október 23-án személy- és létesítménybiztosítási intézkedés keretében kiürítette és lezárta a Kossuth teret. Az Rtv. erre lehetôséget biztosít, amikor kimondja (46. ), hogy a rendôrség, illetve a rendôr a védett személy biztonsága érdekében területet lezárhat, és megakadályozhatja, hogy oda bárki belépjen vagy onnan távozzék, illetôleg az ott tartózkodókat távozásra kötelezheti. Az már aggályosnak tûnt, amikor Budapest rendôrfôkapitánya a kedélyek lecsillapodását követôen, november 22-én határozatlan idôre meghoszszabbította az intézkedést, amikor pedig 2007 januárjában az ORFK honlapján hozzáférhetôvé vált annak szövege, a bizottság arra az álláspontra helyezkedett, hogy az abban foglalt indokok alapján nem jogszerû a Kossuth tér lezárásának fenntartása. Úgy döntöttünk ezért, hogy megpróbálunk az Rtv. által biztosított jogi úton, azaz rendôrségi panaszeljárásban jogorvoslatot keresni az intézkedés ellen. Az Rtv. szerint [93. (1)] panasz elôterjesztésére az jogosult, akivel szemben az intézkedést foganatosították. Tekintettel arra, hogy a tér lezárása mindenkivel szemben hatályosul, hiszen oda senki sem léphet be, álláspontunk szerint bárki jogosult lenne panaszt benyújtani anélkül, hogy konkrétan megpróbálná a belépést. Mindazonáltal nem akartuk megkockáztatni, hogy a személyes érintettség hiánya legyen a panaszunk elutasításának alapja, ezért január 26-án négyen elmentünk a Kossuth térre, és ketten megkíséreltünk áthaladni a Kossuth tér fenti számú létesítménybiztosítási intézkedéssel lezárni rendelt részén. Ezt oly módon tettük, hogy a 2-es villamos sínpárja mentén felállított kordonhoz léptünk és a Rákóczi-szoborhoz közel posztoló két rendôrrel közöltük, szeretnénk áthaladni a területen. Amikor kérdésükre azt válaszoltuk, hogy nem az Országházba igyekszünk, egyszerûen csak szeretnénk átvágni a tér lezárt részén, közölték, hogy erre nincs lehetôség, a Kossuth tér távolabbi végébe a kordon mentén haladva vagy a Duna part felôl lehet eljutni. Ezt követôen a terület lezárásának oka felôl érdeklôdtünk, mire az egyikük láthatóan ingerültté vált és tegezô formát használva felszólított: Menjél tovább! Miután a lezárás okáról többszöri kérésünk ellenére sem kaptunk felvilágosítást, tájékoztattuk a rendôröket, hogy a Magyar Helsinki Bizottság munkatársai vagyunk, és szeretnénk, ha megmondanák, miért nem haladhatunk át a tér lezárt részén. Ekkor azt a választ kaptuk, hogy a kérdéses részt mûveleti területté nyilvánították, és ezért nem lehet oda belépni. A választ tudomásul vettük, és mivel a rendôrök egyenruhájukon sem névtáblát, sem azonosító számot nem viseltek, annak érdekében, hogy panaszunkat tényszerûen alátámaszthassuk, megkérdeztük a nevüket. Ôk közölték velünk, hogy a nevüket nem mondják meg. Ekkor az azonosító számuk felôl érdeklôdtünk, ám a választ erre a kérdésre is megtagadták. Amikor arra hivatkoztunk, hogy ezt az információt kötelesek lennének megadni, azt a választ kaptuk, hogy ez nincs így, mivel nem intézkedtek velünk szemben. Arra a felvetésre, hogy a belépésünk engedélyezésének megtagadása (azaz a belépés megakadályozása) intézkedésnek minôsül, azt felelték, hogy csak az lenne intézkedés, ha elkérték volna a személyi igazolványunkat és velünk szemben valamilyen módon felléptek volna. Mivel esetünkben csak felvilágosítás adására és útbaigazításra került sor, ezért sem a nevüket, sem az azonosító számukat nem kötelesek közölni velünk. A további vitát értelmetlennek tartva a Szabadság tér irányába távoztunk. Panaszunknak két iránya volt. Egyrészt támadtuk a budapesti rendôrfôkapitány teret lezáró intézkedését, másrészt kifogásoltuk, hogy a kordon mellett szolgálatot teljesítô rendôrökön nem volt azonosító jel és kérésünk ellenére megtagadták személyazonosságuk közlését. A kifogásolt fôkapitányi intézkedés az eredetileg egy hónapra (november 24-ig) elrendelt intézkedés meghosszabbításának okaként, vagyis a másként ki nem küszöbölhetô biztonsági kockázat alapjaként a október 23-i eseményekre, a 2006 novemberének elején bejelentett, az Országházat körülvenni szándékozó élôláncra, valamint az Aulich utcában minden nap megtartott demonstrációkra hivatkozott. A panaszban felhívtuk a figyelmet arra, hogy az október 23-i események óta a panasz benyújtásáig eltelt három hónapban számos kormányellenes tüntetésre került sor a város különbözô pontjain, melyek közül egy sem torkolt erôszakos megmozdulásokba, ideértve a határozat által hivatkozott Aulich utcai tüntetéseket is, amelyek ráadásul januárban már nem is folytak napi rendszerességgel. A tervezett élôlánc megtiltását a szervezôk tudomásul vet- F U N DA M E N T U M / S Z Á M J O G V É D Ô K / 117
8 ték, nem tettek kísérletet akciójuk jogellenes és erôszakos megvalósítására. Ezen túlmenôen a szeptemberi erôszakos események is bizonyították, hogy az Országházat körülvevô (évek óta meglévô) szûkebb kordon és a kellô rendôri jelenlét is elégséges a Parlament védelmére, hiszen az épületet a leghevesebb zavargások idején nem érte támadás. Hivatkoztunk arra is, hogy a szolgálati szabályzat 20. -a értelmében területet kizárólag ideiglenesen lehet lezárni, s a terület lezárását az elrendelés indokának megszûnésekor azonnal fel kell oldani. A Kossuth tér lezárása idôkorlát nélkül történt, hiszen a határozat nem nevezte meg annak végsô határidejét, a panasz benyújtásának idején már több mint három hónapja tartott, ami semmiképpen nem tekinthetô ideiglenesnek. S mivel a határozatban hivatkozott indokok már nem álltak fenn november 22-én, a meghosszabbításról szóló határozat jogellenes volt. Hangsúlyoztuk azt is, hogy ennek a kérdésnek azért van különös jelentôsége, mert a panasszal támadott intézkedés egyúttal a gyülekezés alkotmányos jogát is korlátozza, s az alkotmányos alapjogok védelme és az azok gyakorlásához szükséges feltételek biztosítása egy jogállamban a közhatalmi szervek elsôrendû kötelessége. Az azonosítás megtagadásával kapcsolatban kifejtettük: nem helytálló az eljáró rendôröknek az az érvelése, hogy nem intézkedtek velünk szemben, csupán útbaigazítottak minket. Az Rtv. értelmében intézkedésnek minôsül, ha a rendôr egy területet lezár és/vagy megakadályozza, hogy valamely lezárt területre egy adott személy belépjen. Esetünkben ez történt. Az Rtv. nem írja elô, hogy a belépés megakadályozásának testi kényszerrel vagy más kényszerítô eszközzel kell történnie, ezért az a puszta tény, hogy a téren szolgálatot teljesítô rendôrök közölték velünk, hogy nem léphetünk be az elkerített részre, a belépés megakadályozásának, így intézkedésnek minôsül. Az, hogy az Rtv. rendelkezéseinek megfelelôen a rendôri intézkedésnek magunkat alávetettük és nem léptünk be a területre, nem jelenti azt, hogy nem történt velünk szemben intézkedés. Egy ilyen értelmezés oda vezetne, hogy a személy- és létesítménybiztosítási intézkedés során a belépésben megakadályozott és az utasításnak engedelmeskedô, de azt egyébként jogszerûtlennek tartó személy meg lenne fosztva attól a lehetôségtôl, hogy az intézkedés ellen panasszal éljen, és csak abban az esetben élhetne panaszjogával, ha az intézkedésnek ellenállva provokálja ki legalább az igazoltatást március 14-én kelt határozatában Budapest rendôrfôkapitánya elutasította a panaszt. A határozat indokolása szerint a 2006 szeptemberében történt erôszakos utcai események után állandósultak a tüntetések a Kossuth téren, majd a október 23-i ünnepségek során tekintettel az említett elôzményekre az ORFK Köztársasági Ôrezred kérte, hogy az ünnepségre érkezô államfôk biztonsága érdekében a téren tüntetôk biztonsági átvizsgálására kerüljön sor. Az elôzetes megállapodás ellenére a Kossuth téri tüntetôk önként nem vetették alá magukat a vizsgálatnak (vagyis nem hagyták el a teret a vizsgálat idejére), ezért azt a rendôri erôk kiürítették, majd miután ott életre és közbiztonságra veszélyes eszközöket találtak, Budapest rendôrfôkapitánya a teret lezárt területté nyilvánította. Ezt követôen az ORFK Köztársasági Ôrezred folyamatos értékelô-elemzô-koordinációs munkát végzett, melynek során megállapította, hogy a veszélyeztetettség szintje nem csökkent, valamint azt, hogy az aktuálpolitikai helyzet és a további bejelentett tüntetések alapján nem zárható ki késôbb sem jogellenes cselekmények bekövetkezése. A határozat kiemeli, hogy az Országház biztonságát, az országgyûlési képviselôk és közjogi méltóságok munkáját a rendôrségnek kötelessége biztosítani, amihez elengedhetetlenül fontos volt hónapokon keresztül lezárni a Kossuth teret. A határozat megállapítja, hogy az intézkedésre ideiglenes jelleggel került sor. A határozat szerint továbbá a Fôvárosi Bíróság megállapította, hogy az Országgyûlés mûködésének súlyos veszélyeztetését békés célú rendezvény is megvalósíthatja, valamint hogy a tárgyalt terület lezárását követôen a tüntetôk kisebb, hat-tizenöt fôs csoportjai erôszakos módon megpróbáltak oda többször is visszatérni, és újabb demonstrációkat kívántak ott tartani, amit csak rendôri beavatkozással lehetett megakadályozni. A határozat a január 26-án megvalósult konkrét jogsértés kapcsán annyit tartalmaz, hogy mivel a Kossuth téren rögzített felvételeken a panaszban foglalt esemény nem szerepel és az aznap szolgálatot teljesítô rendôrök nyilatkozataikban tagadták annak megtörténtét, így a konkrét sérelem kivizsgálására mód nem volt. A panasszal szemben a bizottság fellebbezéssel élt. A fellebbezésben hangsúlyoztuk, hogy a határozatban foglalt (és az azóta bekövetkezett események tükrében tévesnek mondható eredményt hozó) koordinációs-értékelô-elemzô tevékenységre, valamint az aktuálpolitikai helyzetre való, minden további konkrétumot nélkülözô, általános hivatkozás a jogbiztonság követelményének megfelelô, érdemi indokolásnak egyáltalán nem minôsülhet, ráadásul nem ad választ arra a kulcsfontosságú kérdésre, hogy miért ne lett volna elégséges az Országgyûlés védelmére a korábbi, szûkebb területre kiterjedô kordon. 118 / J O G V É D Ô K F U N DA M E N T U M / S Z Á M
9 A határozat szerint nem volt kizárható, hogy a jelzett területen jogellenes cselekmények fognak bekövetkezni. Ahhoz, hogy ez megalapozza a Kossuth tér teljes lezárását, azt is igazolni kellett volna, hogy olyan jellegû jogellenes cselekmények voltak várhatók, amelyeknek a képviselôk és az Országház biztonságára gyakorolt sérelmes hatása éppen a kérdéses intézkedéssel érintett körülbelül plusz 50 méteres sávnak a lezárásával küszöbölhetô ki, mivel a korábbi, szûkebb kordon e cselekmények ellen nem biztosított volna védelmet. Csak ebben az esetben lehet a személy- és létesítménybiztosítási intézkedés a védelemhez szükséges és ezért jogszerû. Kifogásoltuk továbbá, hogy a panaszt elutasító határozat olyan tényekre és indokokra hivatkozik a biztonsági kockázat igazolása érdekében, amelyek az eredeti intézkedésbôl hiányoznak. Szintén jeleztük, hogy december 13. és február 12. között az Országgyûlés rendkívüli ülésnap keretében csak két napon december 18-án és 21-én ülésezett, így a panaszt elutasító határozatnak az az érve, hogy az Országgyûlés jogalkotó feladatának nem tudott volna eleget tenni, illetve az súlyosan veszélyeztetve lett volna, a panasz idôpontjának vonatkozásában mindenképpen alaptalan. Jeleztük, hogy egy idôhatár nélküli, hónapokon át tartó intézkedést nem lehet ideiglenesnek nevezni, valamint érveltünk amellett, hogy egy békés célú rendezvény (mint az élôlánc) az Országgyûlés mûködését ugyan zavarhatja (ami a rendezvény megtiltásának alapja lehet), de ha valóban békés, úgy a védendô személyek és létesítmény biztonságára kockázatot nem jelenthet, tehát személy- és létesítménybiztosítási intézkedés okául nem szolgálhat. A konkrét sérelem vonatkozásában felhívtuk a figyelmet azokra a bizonyítási eszközökre és eljárásokra, amelyeket az elsôfokú hatóság elmulasztott igénybe venni a tényállás tisztázásához. területet mely esetekben és mennyi idôre zárhat le, noha az Alkotmánybíróság töretlen gyakorlata szerint a jogállamiság alapelvét sérti minden olyan intézkedés, amely valamely alapjog korlátozásának végsô határidejét és/vagy annak felülvizsgálati idôpontját valóban kényszerítô erejû indokok fennállása nélkül nem határozza meg, s így nyitott végû. A jogorvoslati joggal ellentétes, hogy az Rtv. hatályos szabálya arra nézve sem rendelkezik pontosan, hogy az elrendelt intézkedés ellen ki és milyen eljárásban jogosult jogorvoslati kérelemmel élni, így nem felel meg a jogbiztonság követelményének. (Amint fent jeleztük, nem egyértelmû, hogy személyesen érintetté kell-e válni ahhoz, hogy valaki rendôrségi panaszt nyújtson be.) Nem érvényesül a hatékony és érdemi jogorvoslathoz fûzôdô jog azért sem, mert a panaszeljárás jelentôsen elhúzódhat (a panaszról döntô határozat elleni fellebbezést elbíráló másodfokú határozattal szemben kérhetô bírósági felülvizsgálat során a bíróságnak csak kasszációs jogköre van), noha a személy- és létesítménybiztosítási intézkedés olyan alapjogok korlátozását eredményezheti, mint a gyülekezési jog. A rendôrség például a Kossuth térre bejelentett egyik tüntetés vonatkozásában azzal hárította el a tudomásulvételre vagy megtiltásra vonatkozó döntést, hogy mivel a lezárás miatt a tér nem tekinthetô közterületnek a gyülekezési törvény értelmében, ezért oda ilyen bejelentés nem tehetô, illetve az arról való döntés nem rendôrségi hatáskör. A bíróság ezt az érvelést elfogadta, és elutasította azt a kérelmet, hogy a gyülekezési törvény szabályai szerint, gyorsított eljárásban döntsön a rendôrségi aktusról. Ebbôl az aspektusból szemlélve egyértelmûnek tûnik, hogy a rendelkezésre álló jogorvoslati lehetôség (azon túlmenôen, hogy a jogosulti kör nincs is megfelelôen tisztázva) nem tekinthetô sem hatékonynak, sem érdeminek. A Z ALKOTMÁ N YBÍRÓSÁGI BEADVÁ N Y A fellebbezés benyújtásával egyidejûleg a bizottság az Alkotmánybírósághoz is fordult, kérve, a testület állapítsa meg mulasztásban megnyilvánuló alkotmánysértés fennállását az Rtv.-nek a személy- és létesítménybiztosítási intézkedésre vonatkozó rendelkezésével kapcsolatban, amely alapján a Kossuth tér lezárására sor került. Az indítvány szerint a törvényalkotó nem határozta meg a személy- és létesítménybiztosítási intézkedés elrendelésének pontos feltételeit, az elrendelés idôtartamát, illetve az intézkedés megszüntetésének feltételeit. Azaz a jelenlegi szabályozás a bizottság szerint nem mondja ki pontosan, hogy a rendôrség egy A bizottság lépései a március 15-i megemlékezések elôkészítése során N YÍLT LEVÉL A Z A ZONOSÍTÁSSAL ÉS A GUMILÖVEDÉKEKKEL K A PCSOLATBA N A szeptember októberi tapasztalatok alapján február 27-én a bizottság nyílt levélben fordult az országos rendôrfôkapitányhoz, azt kérdezve, lesze jól látható azonosító jelzés a rendôrökön március 15-én, illetve kidolgozták-e a gumilövedékek használatának részletes szabályait. A bizottság kifejtette: a feszült helyzetben a rendôrség szakszerû és törvényes fellépéséhez elengedhetetlen, hogy a gyüle- F U N DA M E N T U M / S Z Á M J O G V É D Ô K / 119
10 kezések biztosításában részt vevô rendôrök a hatályos törvényi elôírásoknak megfelelôen jól látható azonosító jelet viseljenek. Emellett szükség van olyan részletes szabályozásra is, amely az arányosság elvére figyelemmel is pontosan rögzíti, milyen feltételek fennállása esetén és milyen módon használhat a rendôrség gumilövedéket tömegoszlatás során. Az ORFK március 9-én tartott sajtótájékoztatóján adott megnyugtató választ mindkét kérdésre. A tájékoztatón bemutatták az azonosításra alkalmas számsorok megjelenítésének módját, valamint ismertették a gumilövedékek alkalmazására vonatkozóan bevezetett új, részletes szabályozást. A SZABÁLYSÉRTÉSI KOR MÁ N YRENDELET MÓDOSÍTÁSA A kormány március 6-án fogadta el a 32/2007. (III. 6.) kormányrendeletet, amely új szabálysértési alakzatot illesztett az egyes szabálysértésekrôl szóló 218/1999. (XII. 28.) kormányrendeletbe. E szerint forintig terjedô pénzbírsággal sújtható, aki a rendvédelmi szerv hivatásos állományú tagja jogszerû intézkedésének nem engedelmeskedik. A bizottság rendkívül aggályosnak tartotta, hogy a kormány a jogszerû intézkedéssel szembeni engedetlenség szabálysértésének hatálybaléptetésére mindössze öt napot hagyott. A bizottság ezzel kapcsolatban március 9-én kiadott sajtóközleménye hangsúlyozta, hogy az Alkotmánybíróság több határozatában [például a 9/1992 (I. 30.) AB határozat] is kimondta: a jogállam nélkülözhetetlen eleme a jogbiztonság, amely magában foglalja azt a követelményt is, hogy a jog egésze, egyes részterületei és az egyes jogszabályok is világosak, egyértelmûek, mûködésüket tekintve kiszámíthatók és elôreláthatók legyenek a norma címzettjei, azaz a betartásukra köteles személyek számára. Az elôreláthatóság szempontjából kulcsfontosságú, hogy a rendelkezés kihirdetése és hatálybalépése között kellôen hosszú idô teljen el. Ennek a jogalkotási törvényben is rögzített alapelvnek az új szabálysértés sürgôsségi hatálybaléptetése nem felel meg. A bizottság szerint szintén nem felel meg az új szabály a jogalkotási törvény azon rendelkezésének, amely szerint az azonos vagy hasonló életviszonyokat általában ugyanabban a jogszabályban, illetôleg azonos vagy hasonló módon kell szabályozni. A szabályozás nem lehet párhuzamos vagy többszintû. Tekintettel arra, hogy a szintén a hatóságok intézkedésének való ellenszegülést szabályozó rendzavarás szabálysértését nem kormányrendelet, hanem a szabálysértési törvény tartalmazza, a bizottság megítélése szerint az új szabálysértést is törvényben kellett volna rendezni, és felmerül a gyanú, hogy erre éppen azért nem került sor, hogy az új alakzat alapján a rendôrség március 15-én már felléphessen. Az új szabálysértési alakzat elfogadásának és hatálybaléptetésének rendkívüli gyorsaságát a bizottság azért is sajnálatosnak tartotta, mert a kérdés érzékenysége miatt azt a szükségesség és arányosság kérdéseit körüljáró alapos szakmai vitának kellett volna megelôznie. (Angliában például a gyülekezésekkel kapcsolatos bármilyen rendôri intézkedéssel szembeni ellenszegülés bûncselekménynek minôsül, azonban a jogszerûtlen rendôri intézkedésekkel és utasításokkal kapcsolatos panaszokat ott a rendôrségtôl teljesen független civil bizottság bírálja el.) Mindezekre tekintettel a bizottság felhívta a kormányt, hogy jogalkotási tevékenysége során az alapvetô alkotmányossági követelményeket tartsa tiszteletben, és ne rendelje alá az esetleges napi érdekeknek. Összegzés A rendôrség március 15-én fegyelmezetten és szakszerûen járt el a rendbontások felszámolása során. E ténynek pesszimista és optimista értelmezése is létezik. A pesszimista értelmezés lényege a kérdés, hogy amennyiben az ilyen fellépés 2007 márciusában lehetséges és megoldható volt, akkor mi magyarázza az októberi hibákat, túlkapásokat. A szeptemberi problémák indokolhatók azzal, hogy a rendôrséget felkészületlenül érte a zavargások intenzitása, illetve azzal, hogy az állomány ilyen jellegû kihívásokkal a rendszerváltás óta nem szembesült, ez a magyarázat azonban októberre már nem érvényes. A rendôrségnek szeptember 21-tôl kezdve több mint egy hónapja lett volna a felkészülésre, ez idô alatt azonban nem történtek meg a szükséges intézkedések (sôt visszalépést jelentett az utasítás, amely egyébként jogszerûtlenül lehetôvé tette a jelvényhasználat mellôzését október 23-án), és az állomány fellépése során októberben a korábbinál is több és súlyosabb jogsértés történt. Az események optimista értelmezése a fejlôdésre helyezi a hangsúlyt, és arra, hogy a rendôrségnek címzett bírálatok nem maradtak visszhangtalanok. A vezetés megoldotta az azonosíthatóság problémáját, az intézkedô rendôrök gumilövedékek alkalmazása nélkül is kezelni tudták a helyzetet, és a megfelelô taktikai és lélektani felkészítésnek köszönhetôen nehéz szituációkban is megôrizték a nyugalmukat. Szeretnénk azt gondolni, hogy e pozitív fejleményekben nem elhanyagolható szerepet játszott a Magyar Helsinki Bizottság és a többi jogvédô szervezet figyelemfelhívó kritikai tevékenysége is. 120 / J O G V É D Ô K F U N DA M E N T U M / S Z Á M
11 SZEMLE Szinte alig van állampolgár, aki elkötelezetten támogatná az 1989-es alkotmányos berendezkedést. Értelmiségi barátai is kevéssé akadnak az alaptörvénynek. Márpedig a parlamentarizmus híveinek sokasága nélkül bizonytalan a harmadik köztársság jövôje. Nyilvánvaló, ha a két világháború közötti idôszakhoz hasonlatos hatások érnék kívülrôl az országot, már régen vége lenne az 1989-es alkotmánynak. Most, szerencsére, más idôk járnak Európában. Ha a közép-európai új demokráciák elég idôt kapnak, valószínûleg kilábalnak gyermekbetegségeikbôl. Addig meg marad az elégedetlenségek már jól ismert egyensúlya. Tölgyessy Péter
13 Szabó Máté Dániel HOGYAN ÉRDEMES GONDOLKODNI ADATVÉDELEMRôL ÉS INFORMÁCIÓSZABADSÁGRÓL? 1 Majtényi László, a Magyar Köztársaság elsô adatvédelmi biztosa nemrég monográfiát jelentetett meg az információs szabadságjogokról, az adatvédelemrôl és a közérdekû adatok nyilvánosságáról. A témáról írni több megközelítésben is lehet, ennek megfelelôen a széles körû külföldi és a némileg szerényebb hazai szakirodalom is többféle megközelítésben foglalkozik vele. (Az irodalom említett szerénysége nem a minôségre, hanem a mennyiségre vonatkozik. Az információs szabadságjogokról többnyire folyóiratcikkek jelentek meg magyarul, amelyek fôleg ágazati kérdéseket érintenek vagy egy-egy nagyobb érdeklôdést kiváltó ügy kommentárjai. Könyv alakban is elsôsorban többszerzôs tanulmányköteteket találhat a magyar olvasó: Az odaátra nyíló ajtó, szerk. Majtényi László, 2001; Védett adataink, szerk. Szabó Máté Dániel, 2001; Szabad adatok védett adatok, szerk. Szabó Máté és Székely Iván, 2005; Az elektronikus információszabadság, szerk. Majtényi László, Molnár Péter, Petri Lukács Ádám, Szabó Máté Dániel, 2005; Tízéves az Adatvédelmi Biztos Irodája, szerk. Péterfalvi Attila, Eddig az egyetlen egyszerzôs kötet a témában Jóri András Adatvédelmi kézikönyv címû mûve volt, amely valójában az adatvédelmi törvény kommentárja.) Mivel alkotmányos jogokról van szó, az információs szabadságjogok megközelíthetôk alkotmányjogászi nézôpontból: a jogok tartalmát és korlátait, egymáshoz és más alapvetô jogokhoz való viszonyát elemezheti, elemezhetné a szerzô, valamint azt, hogy a két, látszólag egymással ellentétes hatású, sokszor egymással konfliktusba kerülô jog hogyan érvényesül együttesen és hogyan szolgálja végsô soron ugyanazt a célt, az egyén szabadságát. Ezek szabadságjogok, a hatalom és az egyéni szabadság viszonyáról árulnak el valamit, ezért egy másik lehetséges megközelítés a filozófiai, amely olyan kérdésekre keresi a választ, hogy mi az ember és a személyiség, és miként írható le a személyiség és a külvilág egymáshoz való viszonya. Az adatvédelem és a közérdekû adatok nyilvánossága a mindennapi életben érvényesülô, jogalanyok és jogalkalmazók által követendô, nagyon részletesen meghatározott normákat is jelent, ezért lehet róluk gyakorlatias problémákkal foglalkozó jogászként is írni, magyarázni az adatvédelmi törvénynek a szokásosnál kicsit általánosabbnak tûnô, elvi szinten megfogalmazott szabályait, tartalmukat értelmezni és olyan konkrét kérdéseket megválaszolni, hogy ezt vagy azt meg lehet-e tenni az adatokkal, és hogy egy bizonyos célú szoftver programozásakor mire kell figyelemmel lenni. Létezik tehát egy praktikus megközelítés is. A tárgyalás negyedik módszere, amelyre elsôsorban angol nyelven találunk sok példát, a népszerû adatvédelem és információszabadság. Az ezt választó szerzôk leginkább riogatnak, felhívják olvasóik figyelmét a rájuk leselkedô veszélyekre, és többnyire nem a szakmabeliekhez, hanem a szélesebb közönséghez szólnak. Majtényi László könyve e kategóriák közül egyikbe sem illik bele, hanem mindegyik jellegzetességeit egyszerre hordozza magán, talán az utolsó, az elsôsorban a tudatosítást szolgáló irányon kívül. Azzal, hogy áttöri ezeket a határokat, azt bizonyítja be az olvasó számára, hogy az elvi követelmények az alkotmányjog közvetítésével átalakulnak jogi szabályokká és átkerülnek az ágazati szabályozás szintjére, így pedig hatékonyan segíthetik a legpraktikusabb kérdések megválaszolását is. Az információs szabadságjogok címû könyvben e jogok alkotmányjogi-filozófiai-praktikus megközelítésével találkozunk, erôs filozófiai többlettel. A szerzô az információs szabadságjogokat funkciójuk felôl közelíti meg, amely szerinte nem más, mint az egyoldalú információs hatalmi helyzet elmozdítása az egyensúlyi helyzet felé. Az információs hatalom birtokosa szinte mindent tudhat az egyénrôl, aki viszont szinte semmit nem tudhat a hatalom birtokosáról. E jogok úgy korlátozzák ezt a hatalmat, hogy egyrészt a magánszférát átláthatatlanná, a közszférát pedig átláthatóvá teszik az egyén szabadsága védelmében. Kicsit olyan ez a könyv, mint amilyen ombudsman volt a szerzôje. Az olvasó nem is tud megfeled- * MAJTÉNYI László: Az információs szabadságok. Adatvédelem és a közérdekû adatok nyilvánossága, Budapest, Complex Kiadó, 2006, 485 oldal. F U N DA M E N T U M / S Z Á M S Z E M L E / 123
14 kezni arról, hogy egy volt adatvédelmi biztos könyvét olvassa; erre több olyan félmondat emlékezteti, amelyben az információs jogok hazai fejlôdését, fejlesztését mintegy saját mûveként mutatja be a szerzô, mint akinek a kezei között formálódott ezek értelmezése. Nem is tagadható, hogy az információs jogok magyarországi értelmezése és jelentôsége valószínûleg egészen másképpen alakult volna, ha történetesen valaki más az elsô adatvédelmi biztos. Az ô feladata volt az információs jogok elvi alapjainak kidolgozása és a gyakorlatban való megszilárdítása, és amikor nagyon praktikus kérdéseket kellett megválaszolnia, akkor sem szakadt el az elvi alapoktól, az információs szabadságjogok filozófiájától. Bár mindig fontosnak tartotta, hogy a pozitív jognak megfelelô állásfoglalásokat adjon ki, a pozitív jogi szabályokat mindig azok elvi alapjaira tekintettel értelmezte és értékelte. Ennek megfelelôen nem fordulhatott elô, hogy mint ombudsman széttárja a karját és azt mondja: bár valamely szabály ellent mond a józan észnek és az alapvetô jogoknak, mégis érvényes, ezért neki nincs is mit tennie az ügyben, hanem igyekezett a rossz szabályt is az alapjogokra nézve kedvezôen értelmezni, ha pedig ez lehetetlen volt, akkor kezdeményezte a szabály megváltoztatását. Ez egyébként így normális. Sosem a törvény volt tehát a mérce, hanem a megalkotásuk szellemi elôzményeinek tekinthetô elvi alapok, amelyek állandók, és amelyekhez nemcsak az adatkezelôk és adatalanyok cselekedetei mérhetôk, hanem maguk az elvi alapokat normává alakító jogszabályok is. Egy ombudsman mindig és mindent az értékekhez viszonyít, és nem a folyton változó szabályokhoz, még akkor is, ha az érvelésében mivel jó esetben közvetítik ezeket az értékeket a szabályokra támaszkodik. Ez így rendben is volt, és az alapjogvédelem területén ma is helyénvaló lenne. Érdekes, hogy mindennek ellenére a könyv nem szól az adatvédelmi biztos intézményérôl; a szerzô csupán két oldalt szentel az információs szabadságjogok legfontosabb intézményi garanciájának. Ennek oka vagy az önmegtartóztatás, vagy pedig az, hogy az információs szabadságjogok magyarországi története legnagyobb részt egybevág az adatvédelmi biztos joggyakorlatával. Ez pedig jelentôs részben (az idejét tekintve felében, jelentôségére nézve pedig, mivel hivatali utóda részben folytatta az ô joggyakorlatát, jóval nagyobb mértékben) a szerzô munkájának eredménye, így amikor saját gondolatairól ír, az adatvédelmi biztos felfogásáról ír. De mirôl szól a könyv? A szerzô szemüvegén keresztül a rendszerváltozás, a jogállami forradalom valójában nem más, mint az információs jogok forradalma, mert a jogállami forradalom hozta el Magyarországra az információs jogokat, és az információs jogok biztosítása a jogállami forradalom egyik legfontosabb és legsikeresebb követelése volt. A szerzô szerint ez volt az, amin átfordult a világ, ezek nélkül a jogállami forradalom további vívmányai nem valósultak volna meg. A könyv ezért nem nélkülözi a történeti szemléletet, de ezen túl az információs szabadságjogok értelmét a társadalmi, kulturális és technológiai változásokon keresztül is tárgyalja, sajátos szisztéma szerint halad elôre, e szempontokat alapul véve, több irányból szemléli a tárgyát, inkább spirális pályán, semmint egyenes irányban. A szerzô szerint az információs szabadságok funkciója az információs hatalom megosztása, oly módon, hogy az információs hatalom elé ellensúlyt állítanak, megakadályozzák a hatalom koncentrálását, mindenekelôtt úgy, hogy az adatok koncentrálását akadályozzák meg. Külön rész foglalkozik az információs szabadságjogok megjelenésével a magyar szépírók munkásságában, és nem hiányzik a könyvbôl az ismert privacy-metaforák (a mindig szemmel tartó, de sohasem látható Big Brother világának és egy megmagyarázhatatlan eljárásban elveszô Jozef K. történetének) elemzése, amelyekhez Majtényi László hozzátesz egyet, egy szerinte jobbat. Elemzése szerint a privacy-nak a világirodalomban legpontosabb irodalmi ábrázolása József Attila Levegôt! címû versében fedezhetô fel. Figyelmet érdemel a könyvnek az a része, amelyben az információs jogok kultúrtörténeti elôzményeit tárja fel a szerzô; az Ószövetségben is talál a privacy-val összefüggô tanulsággal szolgáló történeteket. Szórakoztató stílusban mutatja be például, hogy a bibliai népszámlálások mint a magánszférába való beavatkozások megengedhetôségét az Úr a célhoz kötöttség elve alapján bírálta el: az Ígéret Földjének megszerzése, tehát a jó cél érdekében jogosnak találta, viszont egy szomszédos nép leigázása, csak Dávid király dicsôsége, vagyis rossz célok érdekében megtartott népszámlálásért büntetett. A kötetnek abban a részében, amelyben az alkotmányjogi megközelítés dominál, a szerzô együtt tárgyalja a két szabadságjogot, ebben pedig az irodalomban egyedülálló megoldást választ: ahogy Magyarországon együtt haladt az adatvédelem és az információszabadság története, egyazon törvény foglalkozik e két joggal, ugyanazon országgyûlési biztos felügyeli érvényesülésüket, úgy ô is egymásra tekintettel magyarázza, értelmezi a két szabadságjog alapjait, fogalmait, szabályait, valamint magyar és nemzetközi vonatkozású jogeseteit. A fogalommagyarázatokat követôen pedig egy kiváló történeti és logikai elemzést tár elénk a személyes adat és a közérdekû adat, valamint a nyilvános és bizalmas adatok 124 / S Z E M L E F U N DA M E N T U M / S Z Á M
15 halmazainak egymásra vetítésével, összehasonlításaival, metszeteinek bemutatásával, ábrák segítségével. A könyvnek ez a része rendkívül precíz, érezhetôen azzal az igénnyel készült, hogy rendet tegyen abban a fogalmi kuszaságban, amely az információs jogok hazai gyakorlatában kialakult az Alkotmánybíróság, az adatvédelmi biztos és a bíróságok egymástól és sokszor önmagukhoz képest is eltérô jogértelmezése nyomán. Olyan tévhiteket oszlat el itt, mint például az, hogy a személyes adatot titkosan kellene kezelni, a nyilvános személyes adat közérdekû, vagy pedig a közérdekû adat pedig a nyilvános adat szinonimája és nem lehet titok. Módszerét tekintve folyamatosan halad a filozófiai megközelítéstôl a praktikus felé, ennek megfelelôen a könyv végén találkozunk a leggyakorlatiasabb szövegekkel: az adatvédelem ágazati (általában szektorálisnak nevezett) kérdéseivel. A bíróságok, a közvetlen üzletszerzôk, az egészségügyi szolgáltatók, a munkáltatók, a bûnüldözô szervek adatvédelmi és információszabadság-ügyeibôl levonható általános következtetéseket olvashatjuk itt. Ennek mintegy folytatásaként a kötet mellékletében kivonatolt válogatást találunk az adatvédelmi biztos esetjogából, olyan ügyleírásokat, amelyek részben az általános jogértelmezési kérdésekben való állásfoglalásokat mutatják be, részben pedig azt, hogy ezek az egyes adatkezelési szektorokban miképpen érvényesülnek vagy éppen módosulnak. A válogatás tematikus csoportosításban tárja elénk az ügyeket, amelyek sora feltûnôen véget ér 2001-nél, akkor, amikor az elsô adatvédelmi biztos megbízatása lejárt. Ami ez után következett, azt a szerzô nyilván nem érezte sajátjának, ezért dönthetett úgy, hogy abból nem válogat, de ezzel nem rejtett el semmi különöset az olvasó elôl, hiszen elvifogalmi szinten azóta nem született említésre méltó újdonság. A biztosi jogértelmezés és gyakorlat kilengéseire ugyan rámutathatott volna, ebben az esetben azonban a 2001 elôtti esetek bemutatása után a 2001 utániak kritikai kommentárját írta volna meg, ami kétségtelenül nem lett volna elegáns megoldás. Ha a cél a fogalmak és szabályok egységes értelmezését bemutató joggyakorlat megismertetése az olvasóval, akkor nem célszerû egy olyan intézményt egymást követôen megtestesítô két személy (az elsô és a második adatvédelmi biztos) jogértelmezését egységesnek venni, amely alapvetôen egyetlen személy felfogásának megfelelôen mûködik. Az információs szabadságjogi esetek egyre gyakorlatiasabb kérdéseket vetnek fel, megoldásukhoz gyakran nélkülözhetetlenek bizonyos technikai-informatikai ismeretek is. Emiatt felmerülhet az a kérdés, hogy helyénvaló és idôszerû-e ma az információs szabadságjogok elméleti és filozófiai megközelítése, amely végsô soron Majtényi László egész könyvére jellemzô. A gyakorlati adatvédelmi és információszabadság-problémák megoldásakor könnyen eshetünk ugyanis abba a hibába, hogy úgy véljük, ez a megközelítésmód már idejétmúlt, a gyakorlatias kérdések gyakorlatias válaszokat igényelnek, nem érdemes már a problémák elvi és filozófiai alapjain elmélkedni. Ez a könyv azonban anélkül, hogy ezt a szerzô leírta volna benne nem hagy kétséget afelôl, hogy ez a megközelítés nemcsak helyénvaló, hanem elsôdleges jelentôségû, mert csak az az adatvédelmi és információszabadság-joggyakorlat töltheti be funkcióját, amely folyamatosan tekintettel van elvi alapjaira, mindig, minden fogalmat és szabályt ezekre tekintettel értelmez, úgy, ahogy ez ebben a könyvben olvasható. Mert mi történik akkor, ha a joggyakorlat elszakad az elvi alapoktól? Az információs technológia újításai nyomán elôálló újabb és újabb praktikus problémák megoldhatók tisztán praktikusan, ám ha nem vagyunk tekintettel arra, hogy az információs jogok valódi funkciója végsô soron az egyén védelme az információs hatalommal szemben, és csak a szabályok és fogalmak legegyszerûbb értelmezését követjük, könnyen életszerûtlen és ésszerûtlen eredményekre jutunk. Így fordulhat elô, hogy internetes fórumok nem szólhatnak arról, melyik szülészorvos menynyi hálapénzt kér a pácienseitôl, hogy a jogszabály a második adatvédelmi biztos szerint nem közérdekû adat, és ugyancsak szerinte adatvédelmi szempontból nem kifogásolható egy próbafülke videokamerás megfigyelése, ha az ajtaján erre tábla figyelmeztet, és ez vezethet olyan bírói ítéletekhez, amelyek szerint bizalmasan kezelendô az országgyûlési képviselô alkotmánybírósági indítványa és titokban tartható az elkészült új alkotmány tervezete. Az életszerûtlen következtetések azok, amelyek miatt igen gyakran kritikával illethetik az adatvédôket, mint a haladás, a fejlôdés kerékkötôit, akik minden elé akadályt gördítenek holmi testetlen, megfoghatatlan és önmagában értéktelen adatok védelme érdekében, úgy, hogy azt mondják, ezt vagy azt nem lehet, mert az adatvédelmi törvény valamelyik szabálya tiltja. Ez pedig az információs jogok banalizálásához vezet. Az internet, a biometrikus azonosítás, az elektronikus pénzrendszerek és a rádiófrekvenciás azonosítók a mindennapok részévé váltak és információs jogokat érintenek; és olyan szabályok alkalmazásával kell ezeket megítélni, amelyeket sokkal egyszerûbb informatikai rendszerek idején alkottak meg. Ez pedig nehéz; sokkal könnyebb lenne a szabályokat kidobni vagy átírni azon a címen, hogy idejétmúltak. Ha azonban az információs szabadságjogok funkciójából, a túlzott információs ha- F U N DA M E N T U M / S Z Á M S Z E M L E / 125
16 talom korlátozásából indulunk ki, akkor könnyû belátni, hogy ezek az újdonságok nemhogy feleslegessé, hanem minden korábbinál szükségesebbé tették e szabadságjogok érvényesülését, a szabályok elvi alapjaikra tekintettel történô értelmezése pedig alkalmas az újdonságok kezelésére, csak gondolkodni kell kicsit. Van egy ennél veszélyesebb következménye is annak, ha a szabályokat az elvi kiindulópontjaikra tekintet nélkül nézzük. Az értéktartalmuktól megfosztott adatvédelmi és információszabadság-szabályok ugyanis nagyon könnyen áldozatul esnek az újító törekvéseknek, ráadásul ez Magyarországon különösen igaz. Ahogy más alapjogokkal együtt a Nyugathoz való igazodási kényszer váltotta ki az információs szabadságjogok meghonosítását nálunk, ugyanez az igazodási kényszer söpri el különösebb nehézség nélkül ôket, ha Nyugaton változik a széljárás. Ahol a szabadságjogok mélyen gyökereznek a társadalomban, a közgondolkodás (és a jogvédelem) nem úgy tekint rájuk, mint a közelmúlt egy újítására, amelyek nélkül is lehet élni; ott az olyan kihívások, mint az információtechnika fejlôdése vagy a szervezett bûnözés és a terrorizmus elleni küzdelem legfeljebb kisebb kilengéseket okozhatnak, nem kérdôjelezik meg e szabadságok létjogosultságát és jelentôségét és nem is üresíthetik ki azokat. Ahol viszont csak mint egy épphogy megszilárdult tojáshéj jelentenek védelmet az egyén számára, ott ez a védelem nagyon törékeny. Nem véletlen, hogy Magyarország, amikor átültette jogrendszerébe a közösség által elôírt telekommunikációs adatmegôrzési kötelezettségeket, a szükségesnél hosszabb megôrzési határidôt írt elô, a pénzmosás megelôzésérôl szóló irányelvben foglalt rendelkezéseket implementáló jogszabályi rendelkezésekben pedig az alapjogi korlátozások terén lényegesen túlmegy az irányelv szabályain, és már akkor döntött közösségi elvárásra hivatkozva az útlevél biometrikus adattal való felszerelésérôl, amikor errôl uniós szinten még nem is döntöttek. Egyfajta eltúlzott igazodási kényszer miatt lett nálunk olyan magas szintû az információs jogok védelme, ami nem baj, az azonban már elkeseredésre adhat okot, hogy ugyanezen indíttatásból adunk fel minden elért eredményt, olyan mértékben és sebességgel, amit még csak el sem várnak tôlünk. E folyamatokkal szemben pedig nem az a jogvédô tud hatékony védelemmel szolgálni, aki a szabályokba kapaszkodva magyarázza, hogy ezt nem lehet, hiszen a szabályok megváltoztathatók, hanem az, aki a szabályok mögött húzódó elveket is hangsúlyozza, azok ugyanis jóval nagyobb állandóságot mutatnak, csak forradalmi változások tüntethetik el ôket. Ha Majtényi László Az információs szabadságjogok címû könyvének megközelítését fogadjuk el, akkor jó eséllyel nem esünk ebbe a hibába. 126 / S Z E M L E F U N DA M E N T U M / S Z Á M